CELEX: 62008TN0371
Language: bg
Date: 2008-09-08 00:00:00
Title: Дело T-371/08 P: Жалба, подадена на 8 септември 2008 г. , от Bart Nijs срещу определение, постановено на 26 юни 2008 г. от Съда на публичната служба по дело F-5/07, Nijs/Сметна палата

22.11.2008   
            
            
               BG
            
            
               Официален вестник на Европейския съюз
            
            
               C 301/45
            
         Жалба, подадена на 8 септември 2008 г., от Bart Nijs срещу определение, постановено на 26 юни 2008 г. от Съда на публичната служба по дело F-5/07, Nijs/Сметна палата
   (Дело T-371/08 P)
   (2008/C 301/77)
   Език на производството: френски
   Страни
   
      Жалбоподател: Bart Nijs (Bereldange, Люксембург) (представители: F. Rollinger и A. Hertzog, avocats)
   
      Друга страна в производството: Сметна палата на Европейските общности
   Искания на жалбоподателя
   
               —
            
            
               да се обяви жалбата за допустима,
            
         
               —
            
            
               да се обяви за основателна,
            
         
               —
            
            
               следователно да се отмени определението от 26 юни 2008 г. по дело F-5/07, Bart Nijs/Сметна палата на Европейските общности.
            
         Правни основания и основни доводи
   Жалбоподателят изтъква, че определението на Съда на публичната служба е опорочено от явна грешка в прилагането на процесуалните разпоредби, доколкото приема, че жалбата е недопустима поради незачитане на изискванията за яснота, както и поради нарушение на принципа на защита на оправданите правни очаквания и поради погрешно прилагане на презумпцията за законност към твърденията на ответника, което определение Съдът на публичната служба постановил само след една единствена размяна на писмени становища.
   Освен това жалбоподателят счита, че на оспорваното определение липсва яснота, че то изопачава доказателствата, че е опорочено от явна грешка в разглеждането на посочените в жалбата правни основания и че в него не се разглеждали определени елементи, които Съдът на публичната служба трябвало служебно да разгледа.
   Жалбоподателят поддържа също, че обжалваното определение трябвало да вземе предвид липсата на мотиви в досъдебната фаза и че погрешно се основава на неспазване на сроковете, тъй като Съдът на публичната служба не бил достатъчно осведомен, за да достигне до такова заключение.